રેશીશ એ એક સામાન્ય બીમારી છે .જે ભીના લંગોટ ,પરસેવો, અથવા તેને સુવડાવવામાં આવતા ઘોડિયા ને લીધે થાય છે .આ બીમારી સમય જતા આપમેળે મટી જાય છે પરંતુ તેને સારું થતા વાર લાગે તો રેશીશ થવાનું કારણ જાણવું જોઈએ .જો બાળકને ડાયપર ના લીધે રેશીશ થતુ હોય તો આપણે ડાયપર યોગ્ય માપ નું પહેરાવવું જોઈએ અને તેના રેશીશ ઉપર એન્ટીફંગસ પાવડર લગાવવો જોઈએ જેથી તેનું લાલપણું ઓછું થાય .બાળકને થતો પરસેવો કોમળતા થી લુછવુ જોઈએ કારણકે જરાક પણ લાપરવાહી થી બાળકને રેશીશ થઈ શકે છે .બાળકો બોલી નથી શકતા એટલે તે રડી ને તેની તકલીફ જણાવે છે અને જો તેમને પેટ માં દુખતું હોય તો તે રડવા ની સાથે પેટ પણ પકડે છે .પેટ મા આવેલા જીવાણુઓ (કરમિયા) ના કારણે તેમને પેટ માં દુખે છે .તેમના પેટ ના દુખાવા ને દૂર કરવા અજમા થી શેક કરવો અને જે બાળક ધાવતું હોય તે માતા એ અજમા વાળું પાણી પીવું જોઈએ .ડોક્ટર ની સલાહ પ્રમાણે દવાઓ પણ આપો .નવજાત શિશુ ઓ વારંવાર ઉલટી પણ કર્યા કરતુ હોય છે અને માતાઓ તેમને સાફ કર્યા કરતી હોય છે શિશુ નું પેટ ખુબજ નાનુ હોય છે એલર્જી ના કારણે પણ તે ઉલટી કરે છે અને જો તેમને ખાવાનું પચતુ ના હોય ,અથવા વધારે પ્રમાણમાં ખવડાવી દીધું હોય તો પણ તે ઉલટી કરે છે .જો શિશુ વારંવાર ઉલ્ટી કરતું હોય તો તેને પ્રવાહી વધુ પ્રમાણમાં દેતા રહેવું જોઈએ જેથી તેના શરીર માં પાણી ઓછું ના થઇ જાય .બાળકને ધવરાવયા બાદ કે ખાધા પછી તેને ખભા આગળ ઉભું રાખી ને ઓડકાર ખવડાવવો જેથી તેનું ખાવાનું પચી જાય .